慕容绍宗
参考资料

1 2  《北史·卷五十三·列傳第四十一》：慕容绍宗字绍宗，晃第四子太原王恪之后也。曾祖腾，归魏，遂居代。祖郁，岐州刺史。父远，恒州刺史。
1 2 3 4 5  吴钢主编；陕西省古籍整理办公室编. . 西安市: 三秦出版社. 1995: 249–251. ISBN 9787805469157 （中文（繁體））.  使用|accessdate=需要含有|url= (帮助)
↑  《资治通鉴·卷一百五十二》：荣心然之，谓所亲慕容绍宗曰：“洛中人士繁盛，骄侈成俗，不加芟翦，终难制驭。吾欲因百官出迎，悉诛之，何如﹖”绍宗曰：“太后荒淫失道，嬖幸弄权，殽乱四海，故明公兴义兵以清朝廷。今无故歼夷多士，不分忠佞，恐大失天下之望，非长策也。”荣不听，乃请帝循河西至淘渚，引百官于行宫西北，云欲祭天。
↑  《北齐书·卷二十·列传第十二》：慕容绍宗，慕容晃第四子太原王恪后也。曾祖腾，归魏，遂居于代。祖都，岐州刺史。父远，恒州刺史。绍宗容貌恢毅，少言语，深沉有胆略。尔朱荣即其从舅子也。值北边挠乱，绍宗携家属诣晋阳以归荣，荣深待之。及荣称兵入洛，私告绍宗曰：“洛中人士繁盛，骄侈成俗，若不加除剪，恐难制驭。吾欲因百官出迎，仍悉诛之，谓可尔不？”绍宗对曰：“太后临朝，淫虐无道，天下愤惋，共所弃之。公既身控神兵，心执忠义，忽欲歼夷多士，谓非长策，深愿三思。”荣不从。后以军功封索卢县子，寻进爵为侯。从高祖破羊侃，又与元天穆平邢杲，累迁并州刺史。
1 2 3  《北史·卷五十三·列傳第四十一》：绍宗容貌恢毅，少言，深沉有胆略。尔朱荣即其从舅子也。荣入洛，私告曰：“洛中人士繁盛，骄侈成俗，不除翦，恐难制。吾欲因百官出迎，悉诛之，若何？”对曰：“太后淫虐，天下共弃。公既执忠义，忽欲歼夷多士，实谓非策。”不从。后以军功封索卢侯，迁尔朱兆长史。及兆败，绍宗于乌突城见神武，遂携尔朱荣妻子并兆余众自归神武。神武仍加恩礼，所有官爵并如故，军谋兵略，时参预焉。
↑  《北齐书·卷一·帝纪第一》：居无何，又使刘贵请兆，以并、肆频岁霜旱，降户掘黄鼠而食之，皆面无谷色，徒污人国土，请令就食山东，待温饱而处分之。兆从其议。其长史慕容绍宗谏曰：“不可，今四方扰扰，人怀异望，况高公雄略，又握大兵，将不可为。”兆曰：“香火重誓，何所虑也。”绍宗曰：“亲兄弟尚尔难信，何论香火。”时兆左右已受神武金，因谮绍宗与神武旧有隙，兆乃禁绍宗而催神武发。神武乃自晋阳出滏口。路逢尔朱荣妻乡郡长公主，自洛阳来，马三百匹，尽夺易之。兆闻，乃释绍宗而问焉。绍宗曰：“犹掌握中物也。”
↑  《北史·卷六·齐本纪上第六》：居无何，又使刘贵请兆，以并、肆频岁霜旱，降户掘黄鼠而食之，皆面无谷色，徒污人国土。请令就食山东，待温饱而处分之。兆从其议。其长史慕容绍宗谏曰：“不可，今四方扰扰，人怀异望，况高公雄略，又握大兵，将不可为。”兆曰：“香火重誓，何所虑邪？”绍宗曰：“亲兄弟尚难信，何论香火！”时兆左右已受神武金，因谮绍宗与神武旧隙，兆乃禁绍宗而催神武发。
↑  《资治通鉴·卷一百五十四》：居无何，又使刘贵请兆，以“并、肆频岁霜旱，降户掘田鼠而食之，面无谷色，徒污人境内，请令就食山东，待温饱更受处分。”兆从其议。长史容绍宗谏曰：“不可。方今四方纷扰，人怀异望，高公雄才盖世，复使握大兵于外，譬如供蛟龙以云雨，将不可制矣。”兆曰：“有香火重誓，何虑邪！”绍宗曰：“亲兄弟尚不可信，何论香火！”时兆左右已受欢金，因称绍宗与欢有旧隙，兆怒，囚绍宗，趣欢发。欢自晋阳出滏口，道逢北乡长公主自洛阳来，有马三百匹，尽夺而易之。兆闻之，乃释绍宗而问之，绍宗曰：“此犹是掌握中物也。”
↑  《北齐书·卷二十·列传第十二》：纥豆陵步藩逼晋阳，尔朱兆击之，累为步藩所破，欲以晋州征高祖，共图步藩。绍宗谏曰：“今天下扰扰，人怀觊觎，正是智士用策之秋。高晋州才雄气猛，英略盖世，譬诸蛟龙，安可借以云雨。”兆怒曰：“我与晋州推诚相待，何忽辄相猜阻，横生此言！”便禁止绍宗，数日方释。遂割鲜卑隶高祖。高祖共讨步藩，灭之。及高祖举义信都，兆以绍宗为长史，又命为行台，率军壶关，以抗高祖。及广阿、韩陵之败，兆乃抚膺自咎，谓绍宗曰：“比用卿言，今岂至此。”
1 2  《北齐书·卷一·帝纪第一》：尔朱兆对慕容绍宗叩心曰:“不用公言，以至于此！”将轻走。绍宗反旗鸣角，收聚散卒，成军容而西上。
1 2  《北史·卷六·齐本纪上第六》：尔朱兆对慕容绍宗叩心曰:“不用公言，以至于此。”将轻走，绍宗反旗鸣角，收聚散卒，成军容而西上。
↑  《北齐书·卷一·帝纪第一》：慕容绍宗以尔朱荣妻子及余众自保乌突城，降，神武以义故，待之甚厚。
↑  《北史·卷六·齐本纪上第六》：慕容绍宗以尔朱荣妻子及余众自保乌突城。降，神武以义故待之甚厚。
↑  《北齐书·卷二十·列传第十二》：兆之败于韩陵也，士卒多奔，兆惧，将欲潜遁。绍宗建旗鸣角，招集义徒，军容既振，与兆徐而上马。后高祖从邺讨兆于晋阳，兆窘急，走赤谼岭，自缢而死。绍宗行到乌突城，见高祖追至，遂携荣妻子及兆余众自归。高祖仍加恩礼，所有官爵并如故，军谋兵略，时参预焉。
↑  《北齐书·卷二十·列传第十二》：天平初，迁都邺，庶事未周，乃令绍宗与高隆之共知府库图籍诸事。二年，宜阳民李延孙聚众反，乃以绍宗为西南道军司，率都督厍狄安盛等讨破之。军还，行扬州刺史，寻行青州刺史。丞相府记室孙搴属绍宗以兄为州主簿，绍宗不用。搴谮之于高祖，云：“慕容绍宗尝登广固城长叹，谓其所亲云‘大丈夫有复先业理不’。”由是征还。元象初，西魏将独孤如愿据洛州，梁、颍之间，寇盗锋起。高祖命绍宗率兵赴武牢，与行台刘贵等平之。进爵为公，除度支尚书。后为晋州刺史、西道大行台，还朝，迁御史中尉。属梁人刘乌黑入寇徐方，令绍宗率兵讨击之，大破，因除徐州刺史。乌黑收其散众，复为侵窃，绍宗密诱其徒党，数月间，遂执乌黑杀之。
↑  《北史·卷五十三·列传第四十一》：及迁邺，令绍宗与高隆之共知府库、图籍诸事。累迁青州刺史。时丞相记室孙搴属绍宗，以其兄为州主簿，绍宗不用。搴谮之神武曰：“绍宗尝登广固城长叹，谓所亲云：大丈夫有复先业理不？”由是征还。元象初，以军功进爵为公，累迁御史中尉。属梁人刘乌黑入寇徐方，授徐州刺史，执乌黑杀之。还，除尚书左仆射。
↑  《魏书·卷十二·帝纪第十二》：二月丁卯，徐州人刘乌黑聚众反。遣行台慕容绍宗讨平之。
↑  《北史·卷五·魏本纪第五》：二年春二月丁卯，徐州人刘乌黑聚众反，遣行台慕容绍宗讨平之。
↑  《北齐书·卷二·帝纪第二》：神武谓世子曰:“我虽疾，尔面更有余忧色，何也？”世子未对。又问曰:“岂非忧侯景叛耶？”曰:“然。”神武曰:“景专制河南十四年矣，常有飞扬跋扈志，顾我能养，岂为汝驾御也？今四方未定，勿遽发哀。厍狄干鲜卑老公，斛律金敕勒老公，并性遒直，终不负汝。可朱浑道元、刘丰生远来投我，必无异心。贺拔焉过儿朴实无罪过。潘相乐本作道人，心和厚，汝兄弟当得其力。韩轨少戆，宜宽借之。彭相乐心腹难得，宜防护之。少堪敌侯景者唯有慕容绍宗，我故不贵之，留以与汝，宜深加殊礼，委以经略。”
↑  《北史·卷六·齐本纪上第六》：神武谓世子曰:“我虽疾，尔面更有余忧色，何也？”世子未对。又问曰:“岂非忧侯景叛邪？”曰:“然。”神武曰:“景专制河南十四年矣，常有飞扬跋扈志。顾我能养，岂为汝驾御也。今四方未定，勿遽发哀。库狄干鲜卑老公，斛律金敕勒老公，并性遒直，终不负汝。可朱浑道元、刘丰生远来投我，必无异心。贺拔焉过儿朴实无罪过，潘相乐今本作道人，心和厚，汝兄弟当得其力。韩轨少戆，宜宽借之。彭相乐心腹难得，宜防护之。少堪敌侯景者，唯有慕容绍宗。我故不贵之，留以与汝，宜深加殊礼，委以经略。”
↑  《资治通鉴·卷一百五十九》：欢谓澄曰:“我虽病，汝面更有余忧，何也？”澄未及对，欢曰:“岂非忧侯景叛邪？”对曰:“然。”欢曰:“景专制河南，十四年矣，常有飞扬跋扈之志，顾我能畜养，非汝所能驾御也。今四方未定，勿遽发哀。库狄干鲜卑老公，斛律金敕勒老公，并性遒直，终不负汝。可朱浑道元、刘丰生，远来投我，必无异心。潘相乐本作道人，心和厚，汝兄弟当得其力。韩轨少戆，宜宽借之。彭乐心腹难得，宜防护之。堪敌侯景者，唯有慕容绍宗，我故不贵之，留以遗汝。
↑  《魏书·卷十二·帝纪第十二》：刺史尉景为大司马，以开府仪同三司库狄于为太师，以录尚书事孙腾为太傅，以汾州刺史贺仁为太保，以司空韩轨为司徒，以领军将军可朱浑道元为司空，以司徒高隆之录尚书事，以徐州刺史慕容绍宗为尚书左仆射，高阳王斌为右仆射。
↑  《北史·卷五·魏本纪第五》：甲辰，以太原公高洋为尚书令，领中书监。以青州刺史尉景为大司马。以开府仪同三司库狄干为太师。以录尚书事孙腾为太傅。以汾州刺史贺拔仁为太保。以司空韩轨为司徒。以领军将军可朱浑道元为司空。以司徒高隆之录尚书事，以徐州刺史慕容绍宗为尚书左仆射，高阳王斌为右仆射。
↑  《资治通鉴·-卷一百六十》：甲辰，东魏以开府仪同三司库狄干为太师，录尚书事孙腾为太傅，汾州刺史贺拔仁为太保，司徒高隆之录尚书事，司空韩轨为司徒，青州刺史尉景为大司马，领军将军可朱浑道元为司空，仆射高洋为尚书令、领中书监，徐州刺史慕容绍宗为尚书左仆射，高阳王斌为右仆射。
↑  《北齐书·卷二十四·列传第十六》：高岳讨侯景未克，世宗欲遣潘相乐副之。元康曰:“相乐缓于机变，不如慕容绍宗，且先王有命，称其堪敌侯景，公但推赤心于此人，则侯景不足忧也.”是时绍宗在远，世宗欲召见之，恐其惊叛。元康曰:“绍宗知元康特蒙顾待，新使人来饷金，以致其诚款。元康欲安其意，故受之而厚答其书。保无异也。”世宗乃任绍宗，遂以破景。赏元康金五十斤。
↑  《北史·卷五十五·列传第四十三》：高岳讨侯景未克，文襄欲遣潘相乐副之。元康曰:“相乐缓于机变，不如慕容绍宗。且先王有命，称堪敌景。”时绍宗在远，文襄欲召见之，恐其惊叛。元康曰：“绍宗知元康特蒙顾待，新使人来饷金，以致诚款。元康欲安其意，故受之而厚答其书，保无异也。”乃任绍宗，遂破景，赏元康金五十斤。
1 2 3  《资治通鉴·卷一百六十》：东魏大将军澄使大都督高岳救彭城，欲以金门郡公潘乐为副。陈元康曰：“乐缓于机变，不如慕容绍宗；且先王之命也。公但推赤心于斯人，景不足忧也。”时绍宗在外，澄欲召见之，恐其惊叛；元康曰:“绍宗知元康特蒙顾待，新使人来饷金；元康欲安其意，受之而厚答其书，保无异也。”乙酉，以绍宗为东南道行台，与岳、乐偕行。初，景闻韩轨来，曰:“啖猪肠儿何能为！”闻高岳来，曰:“兵精人凡。”诸将无不为所轻者。及闻绍宗来，叩鞍有惧色，曰:“谁教鲜卑儿解遣绍宗来！若然，高王定未死邪？”
↑  《资治通鉴·卷一百六十》：绍宗帅众十万据橐驼岘。羊侃劝贞阳侯渊明乘其远来击之，不从，旦日，又劝出战，亦不从；侃乃帅所领出屯堰上。
↑  《资治通鉴·卷一百六十》：丙午，绍宗至城下，引步骑万人攻潼州刺史郭凤营，矢下如雨。渊明醉，不能起，命诸将救之，皆不敢出。北兖州刺史胡贵孙谓谯州刺史赵伯超曰：“吾属将兵而来，本欲何为，今遇敌而不战乎？”伯超不能对。贵孙独帅麾下与东魏战，斩首二百级。伯超拥众数千不敢救，谓其下曰：“虏盛如此，与战必败，不如全军早归。”皆曰“善！”遂遁还。
↑  《资治通鉴·卷一百六十》：初，侯景常戒梁人曰：“逐北不过二里。”绍宗将战，以梁人轻悍，恐其众不能支，一一引将卒谓之曰：“我当阳退，诱吴儿使前，尔击其背。”东魏兵实败走，梁人不用景言，乘胜深之。魏将卒以绍宗之言为信，争共掩击之，梁兵大败，贞阳侯渊明及胡贵孙、赵伯超等皆为东魏所虏，失亡士卒数万人。羊侃结陈徐还。
↑  《资治通鉴·卷一百六十》：郭凤退保潼州，慕容绍宗进围之。十二月，甲子朔，凤弃城走。
1 2  《北齐书·卷二十·列传第十二》：侯景反叛，命紹宗為東南道行臺，加開府，轉封燕郡公，與韓軌等詣瑕丘，以圖進趣。梁武帝遣其兄子貞陽侯淵明等率眾十萬，頓軍寒山，與侯景掎角，擁泗水灌彭城。仍詔紹宗為行臺，節度三徐、二兗州軍事，與大都督高岳等出討，大破之，擒淵明及其將帥等，俘虜甚眾。乃迴軍討侯景於渦陽。于時景軍甚眾，前後諸將往者莫不為其所輕。及聞紹宗與岳將至，深有懼色，謂其屬曰：「岳所部兵精，紹宗舊將，宜共慎之。」於是與景接戰，諸將持疑，無肯先者，紹宗麾兵徑進，諸將從之，因而大捷，景遂奔遁。軍還，別封永樂縣子。初高祖末命世宗云：「侯景若反，以慕容紹宗當之。」至是，竟立功效。
1 2  《北史·卷五十三·列傳第四十一》：侯景反，命紹宗為東南道行臺，加開府，改封燕郡公，又與大都督高岳禽梁貞陽侯蕭明於寒山。迴軍討侯景於渦陽。時景軍甚盛，初聞韓軌往討之，曰：「噉豬腸小兒。」聞高岳往，曰：「此兵精人凡爾。」諸將被輕。及聞紹宗至，扣鞍曰：「誰教鮮卑小兒解遣紹宗來？若然，高王未死邪？」及與景戰，諸將頻敗，無肯先者。紹宗麾兵徑進，諸將從之，因大捷。
1 2 3  《南史·卷八十·列传第七十》：绍宗攻潼州，刺史郭凤弃城走。景乃遣其行台左丞王伟、左户郎中王则诣阙献策，请元氏子弟立为魏主。诏遣太子舍人元贞为咸阳王，须度江许即位，以乘舆之副资给之。高澄又遣慕容绍宗追景，景退保涡阳，使谓绍宗曰：“欲送客邪？将定雄雌邪？”绍宗曰：“将决战。”遂顺风以阵。景闭垒，顷之乃出。绍宗曰：“景多诡，好乘人背。”使备之，果如其言。景命战士皆被短甲短刀，但低视斫人胫马足，遂败绍宗军。裨将斛律光尤之，绍宗曰：“吾战多矣，未见此贼之难也。尔其当之。”光被甲将出，绍宗戒之曰：“勿度涡水。”既而又为景败。绍宗谓曰：“定何如也。”相持连月，景食尽，诳其众以为家口并见杀。众皆信之。绍宗遥谓曰：“尔等家并完。”乃被发向北斗以誓之。景士卒并北人，不乐南度，其将暴显等各率所部降绍宗。景军溃散，丧甲士四万人，马四千匹，辎重万余两。乃与腹心数骑自硖石济淮，稍收散卒，得马步八百人。南过小城，人登陴诟之曰：“跛脚奴何为邪！”景怒，破城杀言者而去。昼夜兼行，追军不敢逼。使谓绍宗曰：“景若就禽，公复何用？”绍宗乃纵之。
↑  《资治通鉴·卷一百六十》：慕容绍宗引军击侯景，景辎重数千两，马数千匹，士卒四万人，退保涡阳。绍宗士卒十万，旗甲耀日，鸣鼓长驱而进。景使谓之曰:“公等为欲送客，为欲定雌雄邪？”绍宗曰:“欲与公决胜负。”遂顺风布陈。景闭垒，俟风止乃出。绍宗曰:“侯景多诡计，好乘人背。”使备之，果如其言。景命战士皆被短甲，执短刀，入东魏陈，但低视，斫人胫马足。东魏兵遂败，绍宗坠马，仪同三司刘丰生被伤，显州刺史张遵业为景所擒。
↑  《资治通鉴·卷一百六十》：绍宗、丰生俱奔谯城，裨将斛律光、张恃显尤之，绍宗曰:“吾战多矣，未见如景之难克者也。君辈试犯之！”光等被甲将出，绍宗戒之曰:“勿渡涡水。”二人军于水北，光轻骑射之。景临涡水谓光曰:“尔求勋而来，我惧死而去。我，汝之父友，何为射我？汝岂自解不渡水南？慕容绍宗教汝也！”光无以应。景使其徒田迁射光马，洞胸；光易马隐树，又中之，退入于军。景擒恃显，既而舍之。光走入谯城，绍宗曰:“今定何如，而尤我也！”光，金之子也。
↑  《资治通鉴·卷一百六十》：侯景与东魏慕容绍宗相持数月，景食尽，司马世云降于绍宗。
↑  《太平御览·卷三百二十四·兵部五十五》：《三国典略》曰：侯景党仪同司马世云率其所领降于慕容绍宗，仍以铁骑五千夹而击景。景谓其众曰:“汝辈家口，高澄悉已杀之，努力何虑无妻子？待向江东，当还入邺，用汝辈悉作本州刺史。”众信之。绍宗遥呼曰:“尔居家悉在，但能归来，官勋如旧。”乃被发向北斗以誓之，于是景众大溃，争赴涡水，涡水为之不流。
↑  《资治通鉴·卷一百六十一》：春，正月，己亥，慕容绍宗以铁骑五千夹击侯景，景诳其众曰:“汝辈家属已为高澄所杀。”众信之。绍宗遥呼曰:“汝辈家属并完，若归，官勋如旧。”被发向北斗为誓。景士卒不乐南渡，其将暴显等各帅所部降于绍宗。景众大溃，争赴涡水，水为之不流。景与腹心数骑自硖石济淮，稍收散卒，得步骑八百人，南过小城，人登陴诟之曰:“跛奴！欲何为邪！”景怒，破城，杀诟者而去。昼夜兼行，追军不敢逼。使谓绍宗曰:“景若就擒，公复何用！”绍宗乃纵之。
↑  《魏书·卷十二·帝纪第十二》：秋八月甲戌，以尚书左仆射慕容绍宗为大行台，与太尉高岳、司徒韩轨、大都督刘丰等讨王思政于颍川，引洧水灌其城。
↑  《魏书校勘记·卷十二·帝纪第十二·二三》：秋八月甲戌　按本年八月己丑朔，无“甲戌”。北史卷五魏纪五“甲戌”系于四月，乃误删“秋八月”所致，不足据。当从北史卷六齐纪上作“八月庚寅”。
↑  《北史·卷五·魏本纪第五》：甲戌，太尉高岳、司徒韩轨、大都督刘丰等讨王思政于颍川，引洧水灌其城。
↑  《北史校勘记·卷五·魏本纪第五·四八》：甲戌太尉高岳司徒韩轨大都督刘丰等讨王思政于颍川　魏书“甲戌”上有“秋八月”三字，下有“以尚书左仆射慕容绍宗为大行台，与”十五字。按此承上文，则当是四月甲戌。但本书卷六齐文襄纪言高澄遣慕容绍宗、高岳、刘丰等攻王思政是在八月庚寅。据本书卷六二王思政传，称大统十四年（即武定六年，公元五四八）“九月，东魏太尉高岳、行台慕容绍宗、仪同刘丰生等率步骑十万来攻颍川”。不可能高岳等四月受命，九月方到颍川。疑作“八月”是。但通鉴卷一六一亦作四月甲戌。当是以是年四月壬戌朔，甲戌为十三日；八月己丑朔，月内无甲戌之故。疑此及魏书之“甲戌”亦误，当从齐文襄纪作“八月庚寅”（八月二日）。又此次战役，东魏将帅为高岳、慕容绍宗、刘丰三人，历见相关纪传。此脱慕容绍宗，而多出韩轨。
↑  《北史·卷六·齐本纪上第六》：八月庚寅，还晋阳。使大行台慕容绍宗与太尉高岳、大都督刘丰讨王思政于颍川。
↑  《周书·卷二·帝纪第二》：是岁，东魏遣其将高岳、慕容绍宗、刘丰生等率众十余万，围王思政于颍川。
↑  《资治通鉴·卷一百六十一》：甲戌，东魏遣太尉高岳、行台慕容绍宗、大都督刘丰生等将步骑十万攻魏王思政于颍川。
↑  《魏书·卷十二·帝纪第十二》：武英殿本夏四月，大行台慕容绍宗、大都督刘丰遇暴风，溺水死。
↑  《周书·卷十八·列传第十》：东魏太尉高岳、行台慕容绍宗、仪同刘丰生等，率步骑十万来攻颍川。城内卧鼓偃旗，若无人者。岳恃其众，谓一战可屠，乃四面鼓噪而上。思政选城中骁勇，开门出突。岳众不敢当，引军乱退。岳知不可卒攻，乃多修营垒。又随地势高处，筑土山以临城中。飞梯火车，昼夜攻之。思政亦作火攒，因迅风便投之土山。又以火箭射之，烧其攻具。仍募勇士，缒而出战。岳众披靡，其守土山人亦弃山而走。齐文襄更益岳兵，堰洧水以灌城。城中水泉涌溢，不可防止。悬釜而炊，粮力俱竭。慕容绍宗、刘丰生及其将慕容永珍共乘楼船以望城内，令善射者俯射城中。俄而大风暴起，船乃飘至城下。城上人以长钩牵船，弓弩乱发。绍宗穷急，投水而死。丰生浮向土山，复中矢而毙。生擒永珍。思政谓之曰：“仆之破亡，在于晷漏。诚知杀卿无益，然人臣之节，守之以死。”乃流涕斩之。并收绍宗等尸，以礼埋瘗。
↑  《北史·卷六十二·列传第五十》：九月，东魏太尉高岳、行台慕容绍宗、仪同刘丰生等率步骑十万来攻颍川，杀伤甚众。岳又筑土山以临城中，飞梯火车，尽攻击之法。思政亦作火，因迅风便投之土山。又射以火箭，烧其攻具。仍募勇士，缒而出战，据其两土山，置楼堞以助防守。齐文襄更益兵，堰洧水以灌城。时虽有怪兽，每冲坏其堰。然城被灌已久，多亦崩颓。岳悉众苦攻。思政身当矢石，与士卒同劳苦。岳乃更修堰，作铁龙杂兽，用厌水神。堰成，水大至。城中泉涌溢，悬釜而炊，粮力俱竭。慕容绍宗、刘丰生及其将慕容永珍意以为闲，共乘楼船以望城内，令善射人俯射城中。俄而大风暴起，船乃飘至城下。城上人以长钩牵船，弓弩乱发。绍宗窃急，透水而死。丰生浮向土山，复中矢而毙。禽永珍，并获船中器械。思政谓永珍曰:“仆之破亡，在于晷漏。诚知杀卿无益，然人臣之节，守之以死。”乃流涕斩之。并收绍宗等尸，以礼埋瘗。
↑  《资治通鉴·卷一百六十二》：东魏高岳等攻魏颍川，不克。大将军澄益兵助之，道路相继，逾年犹不下。山鹿忠武公刘丰生建策，堰洧水以灌之，城多崩颓，岳悉众分休迭进。王思政身当矢石，与士卒同劳苦，城中泉涌，悬釜而炊。太师泰遣大将军赵贵督东南诸州兵救之，自长社以北，皆为陂泽，兵至穰，不得前。东魏人使善射者乘大舰临城射之，城垂陷，燕郡景惠公慕容绍宗与刘丰生临堰视之，见东北尘起，同入舰坐避之。俄而暴风至，远近晦冥，缆断，飘船径向城，城上人以长钩牵船，弓弩乱发，绍宗赴水溺死，丰生游上，向土山，城上人射杀之。
↑  《北齐书·卷二十七·列传第十九》：王思政据长社，世宗命丰与清河王岳攻之。丰建水攻之策，遂遏洧水以灌之，水长，鱼鳖皆游焉。九月至四月，城将陷。丰与行台慕容绍宗见北有白气，同入船。忽有暴风从东北来，正昼昏暗，飞沙走砾，船缆忽绝，漂至城下。丰游水向土山，为浪所激，不时至，西人钩之。并为敌人所害。
↑  《北史·卷五十三·列传第四十一》：及王思政据长社，丰与高岳等攻之。先是讹言大鱼道上行，百姓苦之。丰建水攻策，遏洧水灌城，水长，鱼鳖皆游焉。城将陷，丰与行台慕容绍宗见〔北有白气，同入船。〕忽有暴风从东北来，正昼昏暗，飞沙走砾，船缆忽绝，漂至城下。丰拍浮向土山，为浪激，不时至。西人钩之，并为敌所害。